PATVIRTINTA

Akmenės rajono sporto centro

2020-09-15 direktoriaus

įsakymu Nr. 1.3 – 31a V

**AKMENĖS RAJONO SPORTO CENTRO MOKINIŲ PASIEKIMŲ**

**IR PAŽANGOS VERTINIMO**

**TVARKOS APRAŠAS**

1. **BENDROSIOS NUOSTATOS**

1. Mokinių pasiekimų ir pažangos vertinimo tvarkos aprašas (toliau - Tvarka) apibrėžia mokinių pasiekimų ir pažangos vertinimą Akmenės rajono sporto centre (toliau - Sporto centras).

2. Tvarkoje aptariami vertinimo tikslai ir uždaviniai, bendrieji vertinimo principai ir nuostatos, vertinimas ugdymo procese ir baigus programą.

3. Vertinimo tvarką grindžia sporto centro veiklą reglamentuojantys dokumentai: sporto centro nuostatai, veiklos, ugdymo planas, kitos tvarkos bei Švietimo, mokslo ir sporto ministro įsakymai, rekomendacijos.

1. **VERTINIMO TIKSLAI IR UŽDAVINIAI**

4. Vertinimo tikslas - padėti mokiniui mokytis, tobulėti ir bręsti kaip asmenybei.

5. Vertinimo uždaviniai:

5.1. padėti mokiniui pažinti save, suprasti savo stipriąsias ir silpnąsias puses, įsivertinti savo pasiekimų lygmenį, kelti mokymosi motyvaciją bei tikslus;

5.2. padėti sporto šakos mokytojui įžvelgti ugdytinių mokymosi galimybes, nustatyti problemas ir spragas, diferencijuoti ir individualizuoti darbą, parinkti ugdymo turinį ir metodus;

5.3. suteikti tėvams (globėjams, rūpintojams) informaciją apie vaiko mokymąsi, stiprinti ryšius tarp vaiko, tėvų (globėjų, rūpintojų) ir Sporto centro.

1. **VERTINIMO NUOSTATOS IR PRINCIPAI**

6. Vertinimas grindžiamas šiuolaikine mokymosi samprata, amžiaus tarpsnių psichologiniais ypatumais, individualiais mokinio poreikiais, atitinkančiais ugdymo(si) tikslus.

7. Vertinama tai, kas buvo numatyta pasiekti ugdymo procese: mokinių žinios ir supratimai, bendrieji ir dalyko gebėjimai, vertybinės nuostatos ir elgesys.

8. Vertinimas skirtas padėti mokytis - mokinys laiku gauna grįžtamąją informaciją apie savo mokymosi patirtį, pasiekimus ir pažangą, jis mokosi vertinti ir įsivertinti.

9. Vertinama individuali mokinio pažanga (ideografinis vertinimas) - mokinio dabartiniai pasiekimai lyginami su ankstesniaisiais.

10.Vertinimas pozityvus ir konstruktyvus - vertinama tai, ką mokinys jau išmoko, nurodomos spragos ir padedama jas ištaisyti.

11.Vertinimas objektyvus ir veiksmingas - vertinimas pritaikomas pagal mokinių poreikius ir galias, pasiekimus ir daromą pažangą.

**IV. VERTINIMAS UGDYMO PROCESE**

12. Mokinių ugdymo pažangai vertinti taikomi ir derinami šie vertinimo metodai ir būdai - formuojamasis, sporto šakos programos pasiekimų vertinimas ir apibendrinamasis.

**13.** **Formuojamasis vertinimas** atliekamas žodžiu, komentaru nuolat bendradarbiaujant mokiniui ir sporto šakos mokytojui, siekiama stiprinti daromą pažangą, numatyti perspektyvą, skatinti mokinį analizuoti savo pasiekimus ir kelti ugdymosi motyvaciją, sudaryti galimybes mokiniams mokytojams geranoriškai bendradarbiauti:

13.1. mokslo metų pradžioje ir pabaigoje sporto šakos mokytojas aptaria su mokiniais pasiektus rezultatus sporto varžybose, analizuoja sėkmės ar nesėkmės priežastis, suplanuoja asmeninį arba komandinį siektiną rezultatą per ateinančius mokslo metus.

13.2. po kiekvienų varžybų sporto šakos mokytojas aptaria su mokiniais pasiektą rezultatą, pasiekti mokinių rezultatai fiksuojami varžybų protokoluose.

13.3. mokslo metų pradžioje sporto šakos mokytojas testuoja visus sav grupių auklėtinius, teikia jiems ir jų tėvams rekomendacijas dėl pasirinktos sporto šakos, gali siūlyti rinktis kitą sporto šaką.

13.4. apie mokinių pasiektus rezultatus sporto šakos mokytojas informuoja Sporto centro administraciją, aptaria pedagogų posėdžiuose, informuoja mokinių tėvus, teikia informaciją žiniasklaidai.

**14. Sporto šakos programos pasiekimų vertinimas:**

* 1. **Judesių ir atletinių gebėjimų vertinimas (atliekamas 09-10 mėn. ir 05-06 mėn.)**

|  |  |
| --- | --- |
| Įvertinimas | Apibūdinimas |
| Aukštesnysis | Viršija EUROFITO fizinio pajėgumo testų normatyvus (jėgos, ištvermės, greitumo, vikrumo, lankstumo, pusiausvyros).  Atitinka 10 balų pagal EUROFITO fizinio pajėgumo testų normatyvus (jėgos, ištvermės, greitumo, vikrumo, lankstumo, pusiausvyros). |
| Pagrindinis | Atitinka 9 balus pagal EUROFITO fizinio pajėgumo testų normatyvus (jėgos, ištvermės, greitumo, vikrumo, lankstumo, pusiausvyros).  Atitinka 8 balus pagal EUROFITO fizinio pajėgumo testų normatyvus (jėgos, ištvermės, greitumo, vikrumo, lankstumo, pusiausvyros).  Atitinka 7 balus pagal EUROFITO fizinio pajėgumo testų normatyvus (jėgos, ištvermės, greitumo, vikrumo, lankstumo, pusiausvyros). |
| Patenkinamas | Atitinka 6 balus pagal EUROFITO fizinio pajėgumo testų normatyvus (jėgos, ištvermės, greitumo, vikrumo, lankstumo, pusiausvyros).  Atitinka 5 balus pagal EUROFITO fizinio pajėgumo testų normatyvus (jėgos, ištvermės, greitumo, vikrumo, lankstumo, pusiausvyros). |
| Nepatenkinamas | Atitinka 4 balų ir žemiau pagal EUROFITO fizinio pajėgumo testų normatyvus (jėgos, ištvermės, greitumo, vikrumo, lankstumo, pusiausvyros) arba nedalyvauja. |

**14.2. Sporto šakos pagrindų vertinimas atliekamas du kartus per mokslo metus**

**(09-10 mėn. ir 05-06 mėn.)**

|  |  |
| --- | --- |
| Įvertinimas | Apibūdinimas |
| Aukštesnysis | Įvaldęs **puikiai** (95-100%) įvairius sporto šakos technikos, taktikos veiksmus ir **puikiai** juos pritaiko pasirinktos sporto šakos varžybinėje aplinkoje. (95-100%)  Įvaldęs **labai gerai** (90-94%) įvairius sporto šakos  technikos, taktikos veiksmus ir **labai gerai** geba juos  pritaikyti pasirinktos sporto šakos varžybinėje aplinkoje.  (90-94%). |
| Pagrindinis | Geba **gerai** (85-89%) atlikti įvairius sporto šakos technikos, taktikos veiksmus ir **gerai** geba juos pritaikyti pasirinktos sporto šakos varžybinėje aplinkoje. (85-89%).  Geba **pakankamai gerai** (80-84%) atlikti įvairius sporto šakos technikos, taktikos veiksmus ir **pakankamai gerai** geba juos pritaikyti pasirinktos sporto šakos varžybinėje aplinkoje. (80-84%)  Geba **iš dalies** atlikti (75-79%) įvairius sporto šakos technikos, taktikos veiksmus ir **iš dalies** geba pritaikyti (75-79%) varžybinėje aplinkoje. |
| Patenkinamas | Geba atlikti (70-74%) **tik pirminius** įvairius sporto šakos technikos, taktikos veiksmus ir **mažai** pritaiko pasirinktos sporto šakos varžybinėje veikloje. (70-74%)  Geba atlikti (65-69%) **tik pirminius** įvairius sporto šakos technikos, taktikos veiksmus, bet daro daug klaidų (50% ir >) ir **labai mažai** pritaiko pasirinktos sporto šakos varžybinėje veikloje. |
| Nepatenkinamas | **Negeba** atlikti sporto šakos technikos, taktikos veiksmų  (30% ir <) ir **nepritaiko** pasirinktos sporto šakos  varžybinėje veikloje. |

Sporto šakų pagrindų vertinimas atliekamas sporto šakų mokytojams pagal sporto šakos skyrių aptarus kokius sporto šakos techninius ir taktinius gebėjimus einamaisiais metais vertinti.

**14.3. Varžybinės raiškos vertinimas (atliekamas mokslo metų pabaigoje)**

|  |  |  |  |  |  |  |
| --- | --- | --- | --- | --- | --- | --- |
| Įvertinimas | Apibūdinimas | | | | | |
| Komandinės sporto šakos (sužaistų rungtynių per metus skaičius) | | | Individualios sporto šakos (varžybų dienų skaičius per metus) | | |
| Iki 12 m. | 12-16 m. | Virš 16 m. | Iki 12 m. (išskyrus boksą) | 12-16 m. | Virš 16 m. |
| Aukštesnysis | **20** | **25** | **30** | **20** | **25** | **30** |
| Pagrindinis | **15** | **20** | **25** | **15** | **20** | **25** |
| Patenkinamas | **10** | **15** | **20** | **10** | **15** | **20** |
| Nepatenkinamas | **5** | **10** | **15** | **5** | **10** | **15** |

14.4. mokslo metų pradžioje formuojant grupes ir reikalui esant kalendorinių metų pradžioje tikslinant grupių sąrašus, sporto šakos mokytojas pateikia Sporto centro direktoriui meistriškumo pakopų mokinių sąrašus dėl meistriškumo pakopų suteikimo;

14.5. Sporto centro direktoriaus pavaduotojas ugdymui arba kitas Sporto centro paskirtas asmuo išanalizuoja mokinių sąrašus ir varžybų, kuriose jie dalyvavo protokolus;

14.6. Sporto centro direktorius, vadovaudamasis pavaduotojo ugdymui ar kito paskirto asmens teikimu, bei 2016-09-01 Sporto centro direktoriaus įsakymu Nr. 1.3-56V patvirtintu „Akmenės rajono sporto centro mokymo grupių komplektavimo tvarkos aprašu“, įsakymu suteikia mokiniams meistriškumo pakopas;

14.7. sportiniai rezultatai, pasiekti olimpinėse žaidynėse, pasaulio ir Europos čempionatuose galioja 5 metus nuo pasiekimo dienos; tarptautinėse suaugusiųjų, jaunimo ir jaunių amžiaus grupių čempionatų varžybose - 3 metus nuo pasiekimo dienos, kitose varžybose - 2 metus nuo pasiekimo dienos.

14.8. mokiniams gali būti suteikta aukštesnė meistriškumo pakopa sporto šakos mokytojui pateikiant Sporto centro direktoriui meistriškumo pakopų mokinių sąrašus dėl meistriškumo pakopų suteikimo, jeigu per tą laiką mokinys pasiekė geresnį rezultatą;

14.9. aukščiausius rezultatus pasiekę Sporto centro mokiniai, metų gale teikiami geriausiųjų rajono sportininkų rinkimo komisijai dėl apdovanojimų;

15. **Apibendrinamasis vertinimas** taikomas baigus visą mokymo programą arba jos dalį:

15.1. išduodami (arba neišduodami) neformaliojo vaikų švietimo pažymėjimai;

15.2. neformaliojo vaikų švietimo pažymėjimai išduodami pagal patvirtintą tvarką;

15.3. jeigu neišduodamas neformaliojo vaikų švietimo pažymėjimas, gali būti išduota mokslo pasiekimų pažyma.

**V. BAIGIAMOSIOS NUOSTATOS**

16. Šis tvarkos aprašas gali būti keičiamas pasikeitus teisės aktams arba atsiradus tam tikriems pasikeitimams ar aplinkybėms.